b'\n_START_ARTICLE_\nLegend of the Galactic Heroes\n_START_SECTION_\nSiu\xc5\xbeetas\n_START_PARAGRAPH_\nIstorijos veiksmas vyksta tolimoje ateityje Pauk\xc5\xa1\xc4\x8di\xc5\xb3 Tako galaktikoje, apytiksliai XXXVI am\xc5\xbeiuje. Dalis galaktikos planet\xc5\xb3 teraformuotos, jose gyvena tarp\xc5\xbevaig\xc5\xbedin\xc4\x97s \xc5\xbemoni\xc5\xb3 civilizacijos. Dvi galingos valstyb\xc4\x97s, Galaktikos imperija ir Laisv\xc5\xb3 planet\xc5\xb3 aljansas, be paliovos, apie 150 met\xc5\xb3 grumiasi d\xc4\x97l vie\xc5\xa1patavimo galaktikoje._NEWLINE_XIX a. Pr\xc5\xabsij\xc4\x85 primenan\xc4\x8dioje Galaktikos imperijoje ambicingas karo genijus Reinhardas fon Miuzelis greitai kopia karjeros laiptais. Jis trok\xc5\xa1ta i\xc5\xa1vaduoti savo seser\xc4\xaf Aneroz\xc4\x99, kuri\xc4\x85 kaizeris paskelb\xc4\x97 savo nauj\xc4\x85ja \xc5\xbemona. V\xc4\x97liau jis panorsta ne tik nuversti korumpuot\xc4\x85 Goldenbaum\xc5\xb3 dinastij\xc4\x85, bet ir nugal\xc4\x97ti Laisv\xc5\xb3 planet\xc5\xb3 aljans\xc4\x85, suvienyti galaktik\xc4\x85 ir tapti jos valdovu._NEWLINE_Laisv\xc5\xb3 planet\xc5\xb3 aljanse gyvena kitas genijus, Jangas Venlis. Jis i\xc5\xa1 prad\xc5\xbei\xc5\xb3 tro\xc5\xa1ko karo akademijoje \xc4\xafgyti istoriko specialyb\xc4\x99 ir \xc4\xafstojo \xc4\xaf taktin\xc4\xaf kovos padalin\xc4\xaf tik tod\xc4\x97l, kad jam reik\xc4\x97jo pinig\xc5\xb3 mokslams. U\xc5\xbe jo pademonstruot\xc4\x85 meistri\xc5\xa1kum\xc4\x85 strategij\xc5\xb3 taikyme daugelyje lemiam\xc5\xb3 m\xc5\xab\xc5\xa1i\xc5\xb3 ir karini\xc5\xb3 konflikt\xc5\xb3 jam greitai buvo suteiktas admirolo laipsnis. Jangas tampa ar\xc5\xa1iu Reinhardo var\xc5\xbeovu, bet jie vis tik gerbia vienas kit\xc4\x85. Jangas gars\xc4\x97ja s\xc4\x97kmingomis pergal\xc4\x97mis kovose, kur rodos \xc5\xa1ans\xc5\xb3 laim\xc4\x97ti n\xc4\x97ra, nepaisant to, kad visada atsiduria silpnesniojo vaidmenyje bei nedideliais civili\xc5\xb3 ir karin\xc4\x97s technikos nuostoliais. Be to, jis taip pat geba i\xc5\xa1 anksto numatyti prie\xc5\xa1inink\xc5\xb3 veiksmus._NEWLINE_Be \xc5\xa1i\xc5\xb3 dviej\xc5\xb3 heroj\xc5\xb3, istorijoje taip pat pilna ir kit\xc5\xb3 ry\xc5\xa1ki\xc5\xb3 veik\xc4\x97j\xc5\xb3 bei paini\xc5\xb3 politini\xc5\xb3 intrig\xc5\xb3. Istorijos eiga da\xc5\xbenai nukrypsta nuo pagrindini\xc5\xb3 veik\xc4\x97j\xc5\xb3 ir pasakoja apie ne\xc5\xbeinom\xc4\x85 kareiv\xc4\xaf, kovojant\xc4\xaf d\xc4\x97l i\xc5\xa1likimo m\xc5\xab\xc5\xa1io lauke._NEWLINE_Be Galaktikos imperijos ir Laisv\xc5\xb3 planet\xc5\xb3 aljanso, taip pat yra ir tre\xc4\x8dia valstyb\xc4\x97, \xc5\xbeinoma kaip Fezano dominija (autonomin\xc4\x97 valstyb\xc4\x97-miestas Galaktikos imperijos sud\xc4\x97tyje), kuri prekiauja su abejomis kariaujan\xc4\x8diomis pus\xc4\x97mis. Dar yra vadinamasis Teraizmo kultas, kuris teigia, kad \xc5\xbemon\xc4\x97s tur\xc4\x97t\xc5\xb3 sugr\xc4\xaf\xc5\xbeti \xc4\xaf \xc5\xbdem\xc4\x99. Istorijos eigoje Fezano politiniai veik\xc4\x97jai kartu su Teraizmo kultu surengia nevien\xc4\x85 s\xc4\x85moksl\xc4\x85, siekdami pakreipti galaktikos karo \xc4\xafvyki\xc5\xb3 krypt\xc4\xaf savo palankumui.'